Diari Oficial de la Generalitat Valenciana


Sumari del DOGV 9821, del 04-04-2024 (2024/2881)

CORRECCIÓ d'errades de la publicació de la Resolució de 21 de març de 2024, de la Presidència de la Generalitat, per la qual es convoquen el Premi President i els Premis Generalitat a les Gaiates de la ciutat de Castelló de la Plana grans i infantils de 2024, publicada en el DOGV 9819, de data 2 d'abril de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2881


Data del document
:   04-04-2024

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * Presidència de la Generalitat

CORRECCIÓ d'errades de la publicació de la Resolució de 21 de març de 2024, de la Presidència de la Generalitat, per la qual es convoquen el Premi President i els Premis Generalitat a les Gaiates de la ciutat de Castelló de la Plana grans i infantils de 2024, publicada en el DOGV 9819, de data 2 d'abril de 2024. [2024/2881]  
Advertits errors en la publicació de la citada resolució, es procedix a la seua esmena publicant íntegrament la mateixa:  
  
«RESOLUCIÓ de 21 de març de 2024, de la Presidència de la Generalitat, per la qual es convoquen el Premi President i els Premis Generalitat a les Gaiates de la ciutat de Castelló de la Plana grans i infantils de 2024.  
  
El Decret 40/2022, de 30 de desembre, del president de la Generalitat (DOGV núm. 9506, de 05.01.23), va crear el premi President i els Premis de la Generalitat a les Gaiates grans i infantils.  
De conformitat amb el compromís de la Generalitat de potenciar este patrimoni sociocultural, és voluntat de la Presidència de la Generalitat convocar, d'acord amb allò que disposa el citat Decret 40/2022, els premis a les millors gaiates grans e infantils de Castelló de la Plana, per a l'any 2024.  
Com s'assenyala en el Decret 40/2022, el Patronat Municipal de Festes de l'Ajuntament de Castelló de la Plana és l'entitat que atorga els respectius premis per la construcció de les millors gaiates grans e infantils.  
La concessió dels premis per a l'any present es farà a càrrec de la secció G0105 (Presidència de la Generalitat), servei G010503 (Secretaria Autonòmica del Gabinet del President i Comunicació), centre gestor F83371724 (Direcció General de la Secretaria del Gabinet del President), subprograma 111G00 (Gabinet d'Organització), línia S0173, del pressupost de la Generalitat per a l'exercici 2024, que té, com a descripció i finalitat, la concessió d'ajudes a entitats i persones físiques per a la promoció de les festes més destacades de la Comunitat Valenciana, amb un import total màxim de trenta mil euros (30.000 €).  
  
La línia de subvenció S0173 «Premis Generalitat Falles-Fogueres-Gaiates» es troba inclosa en el Pla Estratègic de Subvencions de la Presidència de la Generalitat i els seus organismes públics, per al període 2024-2026.  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen atribuïdes a altres òrgans o institucions, resolc:  
  
Primer. Objecte  
Es convoquen el Premi President i els Premis Generalitat a les Gaiates 2024, que distingiran les millors gaiates grans i infantils de la ciutat de Castelló de la Plana, així com els o les artistes de les Gaiates gran i infantil guanyadores d'esta ciutat.  
  
Segon. Modalitats i categories de premis i aplicació pressupostària per a l'exercici 2024  
Els premis s'ajusten a allò que disposa el Decret 40/2022, de 30 de desembre, del president de la Generalitat, en els següents termes:   
1. Premi President a la gaiata gran guanyadora de la ciutat de Castelló de la Plana, segons el Patronat Municipal de Festes de Castelló de la Plana.  
2. Premi Generalitat a l'artista de la gaiata gran guanyadora de la ciutat de Castelló de la Plana, segons el Patronat Municipal de Festes de Castelló de la Plana.  
3. Premi President a la gaiata infantil guanyadora de la ciutat de Castelló de la Plana, segons el Patronat Municipal de Festes de Castelló de la Plana.  
4. Premi Generalitat a l'artista de la gaiata infantil guanyadora de la ciutat de Castelló de la Plana, segons el Patronat Municipal de Festes de Castelló de la Plana.  
5. Premis Generalitat a cadascuna de les gaiates grans que obtinguen els 5 premis restants que atorga el Patronat Municipal de Festes de Castelló de la Plana.  
6. Premis Generalitat a cadascuna de les gaiates infantils que obtinguen els 5 premis restants que atorga el Patronat Municipal de Festes de Castelló de la Plana.  
La concessió dels premis es farà a càrrec de l'aplicació pressupostària A07799938KE3949 111G00.4 línia S0173, amb un import total màxim de trenta mil euros (30.000 €) del pressupost de la Generalitat per a l'exercici 2024.   
  
Tercer. Distribució dels Premis per a les gaiates de 2024  
La distribució dels premis en l'any 2024 és la següent:   
1. Premi President a la gaiata gran guanyadora de la ciutat de Castelló de la Plana.  
La Presidència de la Generalitat atorgarà l'esmentat premi a la comissió de la gaiata gran guanyadora en 2024 del primer premi de la ciutat de Castelló de la Plana, segons el Patronat Municipal de Festes de la ciutat.  
La corresponent gaiata guanyadora rebrà, com a premi, la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables.  
2. Premi Generalitat a l'artista de la gaiata gran guanyadora de la ciutat de Castelló de la Plana.  
Qui ostente l'autoria artística d'esta gaiata premiada al 2024 rebrà l'esmentat premi, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'estes.  
3. Premi President a la gaiata infantil guanyadora de la ciutat de Castelló de la Plana.  
La Presidència de la Generalitat atorgarà este premi a la comissió de la gaiata infantil guanyadora en 2024 del primer premi de la ciutat de Castelló segons el Patronat Municipal de Festes d'esta ciutat.  
  
La corresponent gaiata guanyadora rebrà com a premi la quantitat bruta, de cinc mil euros (5.000 €), a la qual es practicaran els descomptes i retencions que li siguen aplicables.  
4. Premi Generalitat a l'artista de la gaiata infantil guanyadora de la ciutat de Castelló de la Plana.  
Qui ostente l'autoria artística d'esta gaiata premiada al 2024 rebrà l'esmentat premi, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'estes.  
5. Premis Generalitat a les gaiates grans que obtinguen els cinc premis restants que atorga el Patronat Municipal de Festes de Castelló de la Plana.  
La Presidència de la Generalitat atorgarà els esmentats premis a aquelles comissions premiades en 2024 pel Patronat Municipal de Festes de Castelló de la Plana.  
Cada comissió guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
6. Premis Generalitat a les gaiates infantils que obtinguen els 5 premis restants que atorga el Patronat Municipal de Festes de Castelló de la Plana.  
La Presidència de la Generalitat atorgarà estos premis a aquelles comissions premiades en 2024 pel Patronat Municipal de Festes de Castelló de la Plana.  
Cada comissió guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
  
Quart. Procediment de reconeixement dels premis  
El procediment de reconeixement dels premis s'ajusta a allò que disposa el Decret 40/2022, de 30 de desembre, del president de la Generalitat, en els següents termes:  
1. El Patronat Municipal de Festes de Castelló de la Plana notificarà a la Subdirecció General d'Organització i Coordinació, en el termini d'un mes des de l'endemà de la publicació en el Diari Oficial de la Generalitat Valenciana de la present convocatòria, quines han sigut, en l'edició de les gaiates de 2024, les gaiates gran i infantil guanyadores, de la ciutat de Castelló de la Plana, així com les gaiates, grans i infantils, que hagen obtingut els 5 premis restants.   
Esta comunicació sŽefectuarà per mitjà de la remissió del document, que, segons la seua norma interna de funcionament, es dispose com a propi per a tal designació. El document referit haurà de presentar-se telemàticament, accedint al següent enllaç:   
https://www.gva.es/va/inicio/procedimientos'id\_proc=18713&version=amp:  
2. Les entitats o les persones guanyadores dels premis objecte de la present resolució podran, no obstant això, comunicar directament a la Subdirecció General d'Organització i Coordinació, en el termini d'un mes des de l'endemà de la publicació, en el Diari Oficial de la Generalitat Valenciana, de la present convocatòria, l'obtenció del premi i la seua acceptació.  
Esta comunicació es realitzarà amb el tràmit telemàtic que s'indica a continuació, per mitjà de l'emplenament del document de comunicació previst per a això en el tràmit esmentat:  
https://www.gva.es/va/inicio/procedimientos'id\_proc=23624  
Haurà d'estar signat per la persona interessada o, si és el cas, per qui la represente, i s'adjuntarà la documentació que figura en el apartat “I” i que es relaciona a continuació:  
  
- Documentació identificativa de l'entitat premiada: CIF i estatuts; o, en el seu cas, documentació identificativa del o de l'artista: DNI, o NIF i estatuts en el cas de persona jurídica.  
- Identificació de la persona que té la representació legal i acreditació d'esta representació (DNI, acta nomenament, escriptures...); i, pel que fa a l'artista premiat o premiada, així mateix aportació de la documentació identificativa de la persona representant, en cas de tindre-la, i la corresponent acreditació de la representació, en eixe cas.  
- Acreditació d'haver obtingut el premi a la gaiata gran o infantil.  
  
Atés que hi han diferents modalitats i categories de premis, quan una mateixa entitat haja d'aportar documentació relativa a diferents premis, haurà de tindre en compte que ha de realitzar tantes comunicacions com premis obtinguts, junt amb la documentació que corresponga en cada cas.  
Les persones físiques, que no estan obligades a relacionar-se telemàticament amb l'administració, únicament en el cas de no desitgen realitzar el tràmit telemàtic, hauran de fer la presentació en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques. Per a això, utilitzaran el document que es publica com a annex de la present resolució.  
  
Cinqué. Concessió dels premis  
De conformitat amb l'article 6 del Decret 40/2022, de 30 de desembre, del president de la Generalitat, correspon a la persona titular de la Subsecretaria de la Presidència de la Generalitat la resolució de concessió del Premi President i dels Premis Generalitat a les Gaiates de 2024, en la qual s'identificaran les persones i les entitats premiades amb cada un dels premis.  
La resolució es publicarà en el Diari Oficial de la Generalitat Valenciana. Esta publicació tindrà els efectes de notificació a les persones i a les entitats premiades.  
 La resolució de concessió que posarà fi a la via administrativa, podrà ser recorreguda potestativament en reposició o bé es podrà interposar directament un recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Sisé. Pagament  
1. Les entitats i les persones premiades en la resolució de concessió que no hagueren efectuat la comunicació en els termes assenyalats en l'apartat quart, subapartat 2, d'esta resolució, hauran de presentar el document d'acceptació del premi corresponent, per mitjà del model que es consigna en l'enllaç següent:  
https://www.gva.es/va/inicio/procedimientos'id\_proc=23137  
Este document d'acceptació haurà d'estar signat per la persona interessada o per la persona que la represente, si és el cas, i a ell s'acompanyarà la documentació que s'indica en el mencionat apartat quart, subapartat 2, i que també es consigna en l'apartat I d'este document d'acceptació.  
La presentació es farà telemàticament en el portal de la Generalitat, accedint a l'enllaç recollit en el citat apartat quart, subapartat 2, o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.   
Atés que hi han diferents modalitats i categories de premis, quan una mateixa entitat haja d'aportar l'acceptació relativa a diferents premis, haurà de tindre en compte que ha de presentar de manera independent un formulari per cada un dels premis, junt amb la documentació que corresponga en cada cas.  
El termini per a la remissió d'este document es determinarà en la resolució de concessió.  
2. L'acceptació del premi comportarà l'autorització de les persones i entitats premiades perquè la Subdirecció General d'Organització i Coordinació obtinga directament, dels òrgans administratius corresponents, l'acreditació d'estar al corrent de les obligacions tributàries, i, en este cas, les entitats premiades no hauran d'aportar els corresponents certificats. No obstant això, podran denegar este consentiment, assenyalant esta opció en el referit document. En este supòsit, hauran d'aportar els corresponents certificats emesos per l'Agència Estatal d'Administració Tributària i l'Agència Tributària Valenciana expressius d'estar al corrent en el compliment de les obligacions fiscals.  
  
Quant a l'acreditació del compliment d'estar al corrent de les obligacions amb la Seguretat Social, no serà precisa l'aportació dels certificats corresponents de la Tresoreria de la Seguretat Social, excepte en el cas d'oposició a la consulta de dades expressada en el document d'acceptació.   
3. El pagament s'efectuarà, per mitjà de transferència al compte bancari de les persones i entitats beneficiàries que estes determinen, una vegada acreditat que es troben al corrent de pagament de les seues obligacions tributàries i davant la Seguretat Social.  
  
Seté. Efectes  
Esta resolució produirà efectes des de l'endemà de la publicació en el Diari Oficial de la Generalitat Valenciana.  
Contra esta resolució de convocatòria, que posa fi a la via administrativa, de conformitat amb el que estableixen els articles 112, 113 i 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes comptat des de l'endemà de la publicació d'esta resolució en el Diari Oficial de la Generalitat Valenciana, de conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.   
b) Directament, un recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la publicació dŽesta resolució en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.   
Tot això sense perjudici que les persones interessades puguen exercitar qualsevol altra via que estimen oportuna.  
  
València, 21 de març de 2024, el president de la Generalitat: Carlos Mazón Guixot.»